Oʻzbekiston Respublikasi Bank-moliya akademiyasida boshqaruv kadrlarini tayyorlash, qayta tayyorlash va ularning malakasini oshirishga doir normativ-huquqiy hujjatlarni tasdiqlash toʻgʻrisida
(resolution, 2026-01-06)

Oʻzbekiston Respublikasi Vazirlar Mahkamasining Boshqaruv kadrlarini tayyorlash, qayta tayyorlash va ularning malakasini oshirishga doir normativ-huquqiy hujjatlarni tasdiqlash toʻgʻrisida” 2017-yil 19-sentabrdagi 745-son qaroriga muvofiq hamda bank, moliya, soliq va iqtisodiyotning real sektori tarmoqlari uchun yuqori malakali boshqaruv kadrlarini tayyorlash, qayta tayyorlash va ularning malakasini oshirishning normativ-huquqiy bazasini yanada takomillashtirish maqsadida Vazirlar Mahkamasi qaror qiladi: 1. Quyidagilar: Oʻzbekiston Respublikasi Bank-moliya akademiyasiga tinglovchilarni qabul qilish tartibi toʻgʻrisidagi nizom 1-ilovaga muvofiq; Oʻzbekiston Respublikasi Bank-moliya akademiyasida magistratura tinglovchilarining oʻqishini koʻchirish, ularni oʻqishdan chetlatish va qayta tiklash tartibi toʻgʻrisidagi nizom 2-ilovaga muvofiq tasdiqlansin. 2. Oʻzbekiston Respublikasi Hukumatining 4-ilovaga muvofiq ayrim qarorlariga oʻzgartirishlar kiritilsin. 4. Ushbu qarorning bajarilishini nazorat qilish Oʻzbekiston Respublikasi Bosh vazirining oʻrinbosari — moliya vaziri J.A. Qoʻchqorov zimmasiga yuklansin. 1. Mazkur Nizom Oʻzbekiston Respublikasi Bank-moliya akademiyasining (keyingi oʻrinlarda Akademiya deb ataladi) magistraturasiga (keyingi oʻrinlarda magistratura deb ataladi) hamda boshqaruv kadrlari va mutaxassislarni qayta tayyorlash hamda ularning malakasini oshirish kurslariga qabul qilish tartibini belgilaydi. 2. Akademiya magistraturasida bank, moliya va soliq tizimi hamda iqtisodiyotning real sektori tarmoqlarining boshqaruv kadrlari va mutaxassislari oliy taʼlimning davlat taʼlim standartlariga muvofiq ikki yillik oʻquv rejalari asosida tayyorlanadi hamda bitiruvchilarga tegishli mutaxassisliklar boʻyicha davlat namunasidagi diplom va magistr darajasi beriladi. 3. Bank, moliya va soliq tizimi hamda iqtisodiyotning real sektori tarmoqlarining boshqaruv kadrlari va mutaxassislari boshqaruv kadrlari va mutaxassislarni qayta tayyorlashga qoʻyiladigan davlat taʼlim talablariga muvofiq 16 (oʻn olti) haftaga moʻljallangan taʼlim dasturlari asosida qayta tayyorlanadi va bitiruvchilarga qayta tayyorlash kurslari yakuni boʻyicha belgilangan namunadagi diplom beriladi. 4. Manfaatdor vazirliklar hamda boshqa tashkilotlarning boshqaruv kadrlari va mutaxassislarining malakasi boshqaruv kadrlari hamda mutaxassislari malakasini oshirishga qoʻyiladigan davlat taʼlim talablariga muvofiq 4 (toʻrt) haftagacha boʻlgan muddatga moʻljallangan oʻquv rejalari va dasturlari asosida amalga oshirilib, bitiruvchilarga malaka oshirish kurslari yakuni boʻyicha belgilangan namunadagi sertifikat beriladi. 5. Magistraturaga kirish test sinovlari va suhbat shaklida, nomzodlarning tanloviga koʻra oʻzbek, rus yoki ingliz tilida amalga oshiriladi. 6. Magistraturaga oʻqishga barcha uchun teng huquqlilik, yagona qabul qoidalari va yagona tanlov prinsiplari asosida qabul qilinadi. 7. Magistratura, qayta tayyorlash va malaka oshirish kurslarida ishlab chiqarishdan ajralgan holda taʼlim olayotgan tinglovchilarning asosiy ish joyi va oʻrtacha ish haqi miqdori (kunduzgi taʼlim shaklida taʼlim olayotganda oʻrtacha ish haqi, biroq mehnatga haq toʻlashning eng kam miqdorining 15 baravaridan oshmagan qismi) oʻqish muddati mobaynida saqlanadi. Bunda ish beruvchi tasdiqlangan ish haqi fondi doirasida magistraturada taʼlim olayotgan tinglovchining oʻqishni tamomlash davri yakuniga qadar muddatga tuzilgan shartnoma asosida boshqa xodimlarni tegishli ish joyiga qabul qilishi mumkin. 8. Magistraturaga tinglovchilar mutaxassisliklar boʻyicha Oʻzbekiston Respublikasi Vazirlar Mahkamasi tomonidan belgilangan qabul kvotalariga muvofiq davlat granti va toʻlov-kontrakt asosida qabul qilinadi. 9. Magistraturaga nomzodlar oliy maʼlumotga ega boʻlgan, davlat va xoʻjalik boshqaruvi organlari, korxonalari hamda boshqa tashkilotlarda kamida bosh mutaxassis yoki unga tenglashtirilgan lavozimda ishlab turgan, yoshi 40 (qirq) dan oshmagan shaxslar orasidan tanlov asosida qabul qilinadi. 10. Magistraturaga hujjat topshirayotgan vaqtda nomzodlar tavsiya etayotgan vazirliklar va boshqa tashkilotlarda kamida 2 (ikki) yillik mehnat stajiga ega boʻlishlari lozim. 11. Tavsiya etilayotgan nomzodlarning Akademiya taʼlim va ilmiy-tadqiqot dasturlarini toʻliq va sifatli oʻzlashtirishini taʼminlash maqsadida ingliz tilini yetarli darajada egallagan, axborot-kommunikatsiya texnologiyalaridan erkin foydalana oladigan hamda keng umumkasbiy bilim va dunyoqarashga, yuksak maʼnaviy sifatlarga ega boʻlishlari talab etiladi. 12. Akademiya manfaatdor vazirliklar hamda boshqa tashkilotlar bilan hamkorlikda har yili birinchi chorak mobaynida bank, moliya, soliq tizimi va iqtisodiyotning real sektori tarmoqlari boʻyicha boshqaruv kadrlariga boʻlgan haqiqiy hamda istiqboldagi talabni oʻrganib chiqadi. Hududlarni va iqtisodiyot tarmoqlarini joriy hamda istiqboldagi rivojlantirish dasturlari inobatga olingan holda bank, moliya, soliq tizimlari va iqtisodiyotning real sektori tarmoqlarining boshqaruv kadrlarini tayyorlashga boʻlgan ehtiyojlari asosidagi buyurtmalar, shuningdek, Akademiyaning moddiy-texnika bazasi va ilmiy-pedagogik imkoniyatlarini inobatga olgan holda mutaxassisliklar boʻyicha magistraturaga tinglovchilarni qabul qilish kvotasining loyihasi shakllantiriladi hamda Oʻzbekiston Respublikasi Vazirlar Mahkamasiga taqdim etiladi. Oʻzbekiston Respublikasi Vazirlar Mahkamasining Akademiya magistraturasiga tinglovchilarni qabul qilish kvotasini tasdiqlash boʻyicha qarori har yili 1-iyulga qadar qabul qilinadi. 13. Magistraturaga tinglovchilarni qabul qilish uch bosqichda amalga oshiriladi: birinchi bosqich — bevosita kadrlar buyurtmachilarining oʻzida, vazirliklar va boshqa tashkilotlarda, boshqaruv lavozimi zaxirasida turgan shaxslar orasidan magistraturada oʻqishga nomzodlarni oʻrganish va suhbat orqali tanlab olish; ikkinchi bosqich — Oʻzbekiston Respublikasi Vazirlar Mahkamasi huzuridagi Davlat test markazi (keyingi oʻrinlarda Davlat test markazi deb ataladi) tomonidan tashkil etiladigan “Zamonaviy menejment, boshqaruv psixologiyasi va liderlik”, “Mutaxassislik fani” va “Amaliy ingliz tili” fanlari boʻyicha oʻtkaziladigan test sinovlari; uchinchi bosqich — Davlat test markazi tomonidan tashkil etilgan kirish test sinovlari natijalari hamda magistraturada oʻqitishning taʼlim shakllari boʻyicha ajratilgan qabul kvotalariga muvofiq tinglovchilarni Akademiyaga qabul qilish natijalarini eʼlon qilish. 14. Davlat test markazi tomonidan oʻtkaziladigan kirish test sinovlariga kiritilgan fanlarning oʻquv dasturlari Akademiya kafedralari tomonidan ishlab chiqiladi va Akademiya kengashi tomonidan tasdiqlanadi. Oʻquv dasturlarining matnlari kirish test sinovlari boshlanishidan kamida bir oy oldin Akademiya tomonidan rasmiy eʼlon qilinadi. Kirish test sinovlarining savollari mazkur Nizomning 13-bandida belgilangan fanlarning oʻquv dasturlari asosida Davlat test markazi tomonidan tuziladi. 15. Magistraturaga nomzodlarni dastlabki oʻrganib chiqish va suhbat asosida tanlab olishni tashkil qilish maqsadida bevosita vazirliklar va boshqa tashkilotlarda idoraviy komissiya tuziladi. Idoraviy komissiyaning tarkibi vazirlik yoki tashkilot rahbari tomonidan tasdiqlanadi. Nomzodlar ularni yuborayotgan vazirliklar va boshqa tashkilotlarning boshqaruv kadrlari zaxirasi tarkibidan tanlab olinadi. Akademiya talablariga mos keladigan nomzodlarni sifatli va xolisona tanlab olish, tegishli hujjatlarni oʻz vaqtida taqdim etish uchun vazirliklar va boshqa tashkilotlarning birinchi rahbarlari shaxsiy javobgar hisoblanadi. 16. Hujjatlarni qabul qilish, ularni dastlabki oʻrganib chiqish hamda nomzodlarni suhbat asosida tanlab olish idoraviy komissiya tomonidan har yili may-iyun oylarida amalga oshiriladi. Idoraviy komissiya hujjatlarni dastlab koʻrib chiqadi va ularning mazkur Nizom talablariga muvofiqligini aniqlaydi. Nomzodning magistraturaga kirish tanlovida qatnashishi uchun berilgan tavsiyalar boʻyicha idoraviy komissiyaning qarori komissiya raisi (tashkilot rahbari) tomonidan imzolanadi, uning asl nusxasi pochta orqali Akademiyaga yuboriladi. 17. Magistraturaga qabul tegishli oʻquv yili uchun tashkil etilgan Akademiya qabul komissiyasi (keyingi oʻrinlarda Qabul komissiyasi deb ataladi) tomonidan tashkil etiladi. Qabul komissiyasi tarkibi Oʻzbekiston Respublikasi Vazirlar Mahkamasi bilan kelishilgan holda Akademiya rektori tomonidan tasdiqlanadi. Qabul komissiyasi oʻz faoliyatini Akademiya kengashi tomonidan tasdiqlanadigan Nizom asosida amalga oshiradi. 18. Magistraturaga kirish uchun Qabul komissiyasiga nomzodlar quyidagi hujjatlarni har yili 1-iyuldan 30-iyulga qadar taqdim etadilar: idoraviy komissiya qaroridan koʻchirma; mutaxassisligi koʻrsatilgan holda Akademiya tomonidan belgilangan shakldagi ariza; nomzodning ish joyidan tavsifnoma; xodimlarni hisobga olish boʻyicha shaxsiy varaqa; 086-U-shakldagi tibbiy maʼlumotnoma; harbiy majburiyat toʻgʻrisidagi hujjatlar nusxasi. Qabul komissiyasiga pasport (identifikatsiyalovchi ID-kartasi) va harbiy majburiyat toʻgʻrisidagi hujjatlarning asl nusxalari koʻrsatiladi. Nomzodning oliy maʼlumot toʻgʻrisidagi diplom maʼlumotlari, fotosurati va mehnat daftarchasidan nusxasi hamda pasport (identifikatsiyalovchi ID-kartasi) nusxasi “Raqamli hukumat” tizimining idoralararo integratsiyalashuv platformasi orqali mustaqil ravishda olinadi. 19. Davlat test markazi tomonidan oʻtkaziladigan kirish test sinovlarida qatnashishga Qabul komissiyasi tomonidan ruxsat berish toʻgʻrisidagi qaror har yili 5-avgustga qadar qabul qilinadi. 20. Magistraturaga kirish test sinovlari Davlat test markazi tomonidan har yili 20-avgustda oʻtkaziladi. Magistraturaga kirish uchun test sinovlarini tashkil etish va oʻtkazish tartibi Akademiya bilan kelishilgan holda Davlat test markazi tomonidan tasdiqlanadi. 21. B2 va undan yuqori darajada chet tilini bilish darajasini tasdiqlovchi amaldagi davlat namunasidagi malaka sertifikatlariga yoki CEFR (Common European Framework of Reference) boʻyicha V2dan kam boʻlmagan darajada chet tilini bilish darajasini tasdiqlovchi xalqaro sertifikatlarga ega boʻlgan, IELTS (International English Language Testing System ingliz tili boʻyicha testdan oʻtishning xalqaro tizimi) tizimi boʻyicha ingliz tilini bilish darajasini belgilovchi va natijalari kamida 6.0 balldan kam boʻlmagan joriy sertifikatga ega yoki ushbu ballning TOEFL (Test of English as a Foreign Language xorijiy til sifatida ingliz tilini bilish boʻyicha test) tizimi boʻyicha ekvivalenti mavjud boʻlgan nomzodlar “Amaliy ingliz tili” fani boʻyicha test sinovlaridan ozod etiladilar va ularga mazkur fan boʻyicha maksimal ball belgilanadi. 22. Belgilangan tartibda GMAT (The Graduate Management Admission Test — biznes maktablarida muvaffaqiyatli oʻqish imkoniyatlarini aniqlash uchun standartlashtirilgan test) tizimida kamida umumiy 500 ballik amaldagi sertifikatga ega boʻlgan nomzodlar “Zamonaviy menejment, boshqaruv psixologiyasi va liderlik” hamda “Amaliy ingliz tili” fanlaridan kirish test sinovlarini topshirishdan ozod etiladilar va ularga mazkur fanlar boʻyicha maksimal ball belgilanadi. 23. Davlat test markazi tomonidan oʻtkaziladigan test sinovlarining natijalari har bir fan boʻyicha 100 ballik tizim asosida baholanadi. Test sinovlari natijalari Davlat test markazi rahbari tomonidan imzolanadigan qaydnomaga kiritiladi va joriy yilning 22-avgustiga qadar Qabul komissiyasiga taqdim etiladi. Kirish test sinovlarini oʻtkazish bilan bogʻliq xarajatlar Davlat test markazi tomonidan taqdim etiladigan hisob-kitobga muvofiq Akademiyaning budjetdan tashqari mablagʻlari hisobidan qoplanadi. 24. Kirish test sinovlari natijalariga koʻra,nomzodlar toʻplagan umumiy ballar miqdorini eʼtiborga olgan holda Qabul komissiyasiga, ayrim mutaxassisliklar boʻyicha yuqori ball toʻplagan nomzodlarni qabul qilish maqsadida tinglovchilikka qabulning umumiy kvotasi doirasida mutaxassisliklar boʻyicha qabul koʻrsatkichlariga oʻzgartirish kiritishga ruxsat beriladi. 25. Davlat test markazi tomonidan oʻtkazilgan kirish test sinovlari natijalari hamda mutaxassisliklar boʻyicha qabul kvotalarini eʼtiborga olgan holda, Qabul komissiyasi tomonidan minimal oʻtish ballari belgilanadi. Bunda minimal oʻtish bali nomzod yigʻishi mumkin boʻlgan maksimal ballning 30 foizidan kam boʻlmasligi kerak. 26. Qabul komissiyasi kirish test sinovlari natijalariga koʻra,eng yuqori ballarga ega boʻlgan nomzodlarni qabul kvotasiga muvofiq tanlangan mutaxassisliklar boʻyicha davlat granti asosida magistraturaga birinchi navbatda, ballar ketma-ketligiga qatʼiy rioya etgan holda qabul qilishga tavsiya qiladi. 27. Qabul komissiyasi kirish test sinovlari natijalariga koʻra, keyingi yuqori ballarga ega boʻlgan nomzodlarni qabul kvotasiga muvofiq tanlangan mutaxassisliklar boʻyicha toʻlov-kontrakt asosida magistraturaga keyingi navbatda, ballar ketma-ketligiga qatʼiy rioya etgan holda qabul qilishga tavsiya qiladi. 28. Qabul komissiyasining magistraturaga tinglovchilikka qabul qilishga tavsiya etish toʻgʻrisida yakuniy qarori har yili 23-avgustdan kechiktirmay rasmiy eʼlon qilinadi. 29. Akademiya rektorining tinglovchilarni davlat granti asosida magistraturaga qabul qilish toʻgʻrisidagi buyrugʻi har yili 30-avgustga qadar qabul qilinadi. 30. Magistraturaga toʻlov-kontrakt asosida qabul qilishga tavsiya etilgan shaxslarga Qabul komissiyasining qarori asosida Akademiya rektori buyrugʻiga binoan oʻquv yili boshidan oʻquv mashgʻulotlarida qatnashishlariga ruxsat etiladi. Nomzodlarni Akademiya magistraturasiga toʻlov-kontrakt asosida qabul qilish Akademiya bilan jismoniy yoki yuridik shaxslar oʻrtasida belgilangan tartibda imzolangan kontrakt (shartnoma)da koʻrsatilgan toʻlov summasi toʻlangandan soʻng rasmiylashtiriladi. 31. Magistraturaga kirish test sinovlari natijalari yuzasidan nomzodlarning arizalarini koʻrib chiqish uchun Akademiya rektorining buyrugʻiga asosan Apellyatsiya komissiyasi tashkil etiladi. Apellyatsiya komissiyasiga shikoyatlar kirish test sinovlari natijalari eʼlon qilingan kundan boshlab, besh ish kuni mobaynida Apellyatsiya komissiyasi raisi nomiga nomzodlar tomonidan ariza bilan berilishi mumkin. Apellyatsiya komissiyasi taqdim etilgan arizalarni ular kelib tushgan kundan boshlab uch kundan oshmagan muddatda koʻrib chiqadi. Akademiya magistraturasiga kirish test sinovlarini qayta topshirish taqiqlanadi. 32. Magistraturaga xorijiy fuqarolar Oʻzbekiston Respublikasi Vazirlar Mahkamasining “Xorijiy fuqarolarni Oʻzbekiston Respublikasi taʼlim muassasalariga oʻqishga qabul qilish va oʻqitish tartibini takomillashtirish toʻgʻrisida” 2008-yil 4-avgustdagi 169-son qarori hamda Oʻzbekiston Respublikasining xalqaro shartnomalari asosida qabul qilinadi. I guruh koʻzi ojiz nogironlar (hujjat topshirgan mutaxassisligi boʻyicha toʻlov-kontrakt asosidagi qabul kvotalari doirasida belgilangan oʻtish ballini toʻplagan boʻlsa) qabuliga alohida davlat granti ajratilib Davlat komissiyasi qarori bilan amalga oshiriladi. 33. Akademiyaning boshqaruv kadrlari va mutaxassislarni qayta tayyorlash kurslariga (keyingi oʻrinlarda qayta tayyorlash kurslari deb ataladi) tinglovchilar oliy maʼlumotli hamda tanlagan mutaxassisligi boʻyicha kamida ikki yillik mehnat stajiga ega boʻlgan vazirlik va boshqa tashkilotlar xodimlari tarkibidan qabul qilinadi. 34. Tinglovchilarni qayta tayyorlash kurslariga qabul qilish va oʻqitishni tashkil etish masalalari oʻquv dasturlarining davomiyligidan kelib chiqib, Akademiya kengashi qarori bilan belgilanadi. 35. Tinglovchilarni qayta tayyorlash kurslariga qabul qilishni tashkil etish tegishli oʻquv yili uchun tashkil etilgan Akademiya tanlov komissiyasi (keyingi oʻrinlarda Tanlov komissiyasi deb ataladi) tomonidan amalga oshiriladi. Tanlov komissiyasining tarkibi va ish tartibi Akademiya rektori tomonidan tasdiqlanadi. 36. Boshqaruv kadrlari va mutaxassislarni qayta tayyorlash Akademiya taʼminoti uchun ajratiladigan Oʻzbekiston Respublikasi respublika budjeti mablagʻlari hisobiga hamda vazirlik, idora va boshqa tashkilotlar bilan tuzilgan (buyutmachilar) toʻgʻridan-toʻgʻri kontraktlar asosida amalga oshiriladi. 37. Qayta tayyorlash kurslari dasturlari boʻyicha oʻqitiladigan nomzodlarga quyidagi talablar qoʻyiladi: nomzodning yuqori shaxsiy va kasbiy sifatlari; yuqori maʼnaviy-maʼrifiy va odob-axloq sifatlari; yuqori ishchanligi, mehnatsevarligi, uyushqoqligi, masʼuliyatligi; ilmli, siyosiy va boshqaruv dunyoqarashining kengligi, eruditsiya, shuningdek, Akademiyadagi taʼlim dasturlarini oʻzlashtirish uchun kerak boʻladigan tanlagan mutaxassisligi sohasida bilim va koʻnikmalarga ega ekanligi. 38. Qayta tayyorlash dasturlari doirasida oʻqish uchun nomzodlar Tanlov komissiyasiga quyidagi hujjatlarni taqdim etadilar: mutaxassisligi koʻrsatilgan holda belgilangan shakldagi ariza; nomzod faoliyat yuritayotgan ish joyidan tavsifnoma; xodimlarni hisobga olish boʻyicha shaxsiy varaqa; 086-U-shakldagi tibbiy maʼlumotnoma; harbiy majburiyat toʻgʻrisidagi hujjatlar nusxasi. Qabul komissiyasiga pasport (identifikatsiyalovchi ID-kartasi) va harbiy majburiyat toʻgʻrisidagi hujjatlarning asl nusxalari koʻrsatiladi. Nomzodning oliy maʼlumot toʻgʻrisidagi diplom maʼlumotlari, fotosurati va mehnat daftarchasidan nusxasi hamda pasporti (identifikatsiyalovchi ID-kartasi) nusxasi “Raqamli hukumat” tizimining idoralararo integratsiyalashuv platformasi orqali mustaqil ravishda olinadi. 39. Nomzodlar qayta tayyorlash kurslariga Tanlov komissiyasi tomonidan suhbat orqali tanlab olinadi. Suhbat oʻtkazishdan maqsad nomzodlarning tanlagan mutaxassisligi sohasida nazariy va amaliy bilimga, boshqaruv koʻnikmalariga, mantiqiy, tahliliy va kreativ fikrlashga ega ekanliklarini, shuningdek ularning yetakchilik sifatlarini aniqlashdan iborat. Boshqaruv kadrlari va mutaxassislarni qayta tayyorlash kurslariga qabul qilishda “Zamonaviy menejment, boshqaruv psixologiyasi va liderlik”, “Mutaxassislik” va “Amaliy ingliz tili” fanlari boʻyicha oʻtkaziladigan suhbat tartibi hamda ularning natijalarini baholash mezonlari Akademiya kengashi tomonidan tasdiqlanadi. 40. Suhbat natijalari 100 ballik tizim boʻyicha baholanadi. Belgilangan maksimal ballning 55 foizidan kam boʻlmagan suhbat natijalariga ega nomzodlar tanlovdan muvaffaqiyatli oʻtgan hisoblanadi. 41. Tanlovdan muvaffaqiyatli oʻtib, yuqori ballarga ega boʻlgan nomzodlar mutaxassislik boʻyicha qayta tayyorlash kurslari tinglovchilari tarkibiga kiritilishi uchun Tanlov komissiyasi tomonidan tavsiya qilinadi. 42. Boshqaruv kadrlari va mutaxassislarning malakasi Akademiya taʼminoti uchun ajratiladigan Oʻzbekiston Respublikasi respublika budjeti mablagʻlari hisobiga hamda vazirliklar, idoralar va boshqa tashkilotlar (buyutmachilar) bilan tuzilgan toʻgʻridan-toʻgʻri kontraktlar asosida amalga oshiriladi. 43. Akademiya malaka oshirish kurslariga tinglovchilarni roʻyxatga olish tashkil etiladigan kurslar xususiyatidan kelib chiqib, Akademiya tomonidan buyurtmachilar bilan tuziladigan ikki tomonlama shartnomalar asosida belgilanadi. 44. Nomzodlarni boshqaruv kadrlari va mutaxassislarning malakasini oshirish kurslariga qabul qilish vazirlik va boshqa tashkilotlarning tegishli yozma murojaatlari asosida Akademiya rektorining buyrugʻi bilan rasmiylashtiriladi. 45. Akademiya hududlarda zamonaviy sharoitlarda bank, moliya va soliq sohasi boshqaruv kadrlarining kasbiy kompetensiyalariga qoʻyilayotgan talablarni hisobga olib, Akademiya professor-oʻqituvchilarini joylarga chiqishini tashkil etgan holda tegishli sohalarning mahalliy kadrlari uchun: sayyor oʻquv-amaliy seminarlar tashkil etish, malakasini oshirish, mahalliy boshqaruv va hududiy rivojlanish sohasidagi chuqur va amaliyotga yoʻnaltirilgan bilimlarini, shuningdek strategik rejalashtirish, davlat va hududiy rivojlanish dasturlarini samarali amalga oshirish, gorizontal va vertikal munosabatlarni, normativ-huquqiy hujjatlarni sifatli ijro etish koʻnikmalarini shakllantirish; sayyor oʻquv-amaliy seminarlar doirasida tinglovchilarda faoliyatni rejalashtirish va ish rejalari (“yoʻl haritalari”)ni sifatli ijro etish koʻnikmalarini shakllantirish, muntazam ravishda interfaol mashgʻulotlar va “davra suhbatlari”ni oʻtkazish; malaka oshirish kurslari va oʻquv-amaliy seminarlarni oʻtkazish jarayonida aniqlangan muammo boʻyicha axborot-tahliliy materiallarni tayyorlash choralarini koʻradi. 46. Mazkur Nizom talablarini buzgan aybdor shaxslar qonun hujjatlariga muvofiq javob beradilar. 1. Mazkur Nizom Oʻzbekiston Respublikasi Bank-moliya akademiyasida magistratura tinglovchilarining oʻqishini koʻchirish, ularni oʻqishdan chetlatish va qayta tiklash tartibini belgilaydi. 2. Oʻzbekiston Respublikasi Bank-moliya akademiyasi (keyingi oʻrinlarda Akademiya deb ataladi) magistraturasida boshqaruv kadrlari va mutaxassislarni tayyorlashning davlat taʼlim standartlari xususiyatlari eʼtiborga olingan holda, mazkur Akademiyaga boshqa oliy taʼlim muassasalaridan yoki boshqa oliy taʼlim muassasalariga Akademiyadan tinglovchilarning oʻqishini koʻchirish va qayta tiklashga ruxsat etilmaydi. 3. Akademiyada oʻquv rejalari va dasturlarining davriy yangilanishi eʼtiborga olingan holda oʻqishdan chetlatilganidan keyin 5 (besh) yildan ortiq vaqt oʻtgan shaxslarning oʻqishga qayta tiklash boʻyicha arizalari koʻrib chiqilmaydi. 4. Yakuniy davlat attestatsiyasi natijalariga koʻra oʻqishdan chetlatilgan Akademiya tinglovchilari navbatdagi 3 (uch) oʻquv yili davomida yakuniy davlat attestatsiyasidan qayta oʻtishlariga faqat bir marotaba ruxsat etiladi. 5. Akademiyada tinglovchilar oʻqishini koʻchirish va qayta tiklash, jumladan, fanlar orasidagi farqlarni qayta oʻzlashtirish va topshirish jarayoni bepul amalga oshiriladi. 6. Akademiyada tinglovchilarni boshqa mutaxassislikka oʻqishini koʻchirish oʻquv yili (semestri) boshlanguniga qadar amalga oshiriladi. Tinglovchilar oʻqishini kuzgi semestrga qayta tiklash uchun har yili 5-avgustdan 30-avgustga qadar va bahorgi semestrga qayta tiklash uchun har yili 5-dekabrdan 30-dekabrga qadar amalga oshiriladi. 7. Birinchi kursda tinglovchilar oʻqishini koʻchirish yoki birinchi kursga oʻqishga qayta tiklash (tinglovchiga kasallik tufayli akademik taʼtil berilgan holatlar bundan mustasno) taqiqlanadi. 8. Tinglovchilar oʻqishini koʻchirish yoki qayta tiklash masalasida Akademiya rektori nomiga quyidagi hujjatlar taqdim etiladi: Akademiyada belgilangan tartibda rektorning nomiga yozilgan ariza; tinglovchi mehnat faoliyatini olib borayotgan vazirlik yoki boshqa tashkilot rahbari tomonidan Akademiya rahbariyatiga oʻqishni koʻchirish yoki oʻqishga qayta tiklashning zarurati asoslantirilgan xati; tinglovchining reyting daftarchasi yoki belgilangan shakldagi akademik maʼlumotnoma nusxalari; mehnat daftarchasidan koʻchirma; tinglovchining pasporti nusxasi. 9. Akademiyada tinglovchilarning oʻqishini koʻchirish va qayta tiklash boʻyicha ariza elektron shaklda berilishi mumkin. Elektron shakldagi murojaatga Akademiya rahbariyatining ijobiy qarori yuborilganidan soʻng navbatdagi jarayonlarda ishtirok etish uchun tinglovchining Akademiyaga kelishi talab etiladi. 10. Mazkur Nizomning 8-bandida koʻrsatilgan talablarga rioya etilgan holda rasmiylashtirilgan tinglovchining murojaati Akademiya rektori tomonidan 5 (besh) ish kunidan oshmagan muddatda koʻrib chiqilishi lozim. 11. Tinglovchining oʻqishini koʻchirish yoki qayta tiklashni rasmiylashtirish Akademiya rektorining buyrugʻi bilan oʻquv rejalari va dasturlaridagi mavjud akademik qarzlarni yoki farqlarni topshirish tartibi va muddatlarini hamda oʻqishga qabul qilishning qonun hujjatlarida belgilangan boshqa shartlarini (davlat granti yoki toʻlov-kontrakt asosida oʻqitish va boshqalar) inobatga olib belgilanadi. 12. Akademiyada tinglovchilarning oʻqishini koʻchirish yoki qayta tiklash tinglovchi tahsil olayotgan (yoki olgan) taʼlim shakli (davlat granti yoki toʻlov-kontrakt shakli)ga asosan amalga oshiriladi. Davlat granti asosida oʻqishni koʻchirish yoki qayta tiklash faqat mazkur taʼlim shakli boʻyicha ajratilgan kvotaga nisbatan boʻsh oʻrinlar mavjud boʻlgan holatdagina amalga oshirilishi mumkin (akademik taʼtildan qaytgan tinglovchilarni oʻqishga qayta tiklash bundan mustasno). 13. Tinglovchi oʻqishdan Akademiya maʼmuriyati yoki tinglovchining oʻz tashabbusi bilan chetlatilgan boʻlsa, uni oʻqishga qayta tiklash faqat toʻlov-kontrakt asosida amalga oshiriladi. 14. Tinglovchining arizasi rektor tomonidan maʼqullangan taqdirda 3 (uch) ish kunidan oshmagan muddatda magistratura dekanatida roʻyxatga olinadi. Tinglovchining oʻqishni koʻchirish yoki oʻqishga qayta tiklash toʻgʻrisidagi arizasi boʻyicha fanlardan akademik qarzlari yoki farqlari aniqlanadi. 15. Akademik qarzlar yoki fanlar orasidagi farqlarni topshirishi uchun tinglovchiga kamida 4 (toʻrt) hafta muddat beriladi. Mazkur muddat mobaynida tinglovchiga rektorning buyrugʻi asosida darslarga qatnashishiga ruxsat etiladi. 16. Akademiya rektorining tinglovchining oʻqishini koʻchirish yoki qayta tiklash toʻgʻrisidagi buyrugʻi fanlardan akademik qarzlar yoki farqlar topshirilganidan keyin 5 (besh) ish kunida qabul qilinadi. Toʻlov-kontrakt asosida tahsil oladigan tinglovchilarning oʻqishini koʻchirish yoki qayta tiklash toʻgʻrisidagi rektorning buyrugʻi oʻqish uchun belgilangan toʻlovni amalga oshirilgandan soʻng rasmiylashtiriladi. 17. Akademik qarzlar yoki fanlar orasidagi farqlarni 4 (toʻrt) hafta muddat ichida bartaraf etmagan, shuningdek, toʻlov-kontrakt asosida oʻqishi belgilangan tinglovchilar oʻqish uchun toʻlovni amalga oshirmagan holatda ularning oʻqishini koʻchirish yoki qayta tiklashga ruxsat etilmaydi. 18. Toʻlov-kontrakt asosida tinglovchilarning oʻqishini koʻchirish va qayta tiklashda toʻlov-kontrakt shartnomasini tuzish tartibi va shartlari, jumladan, toʻlov mablagʻlari va muddatlari qonun hujjatlarida belgilangan tartibda amalga oshiriladi. 19. Tinglovchining oʻqishini koʻchirish yoki qayta tiklash boʻyicha arizasi rad etilgan taqdirda 10 (oʻn) ish kundan oshmagan muddatda asoslantirilgan holda vajlar Akademiya maʼmuriyati tomonidan ariza beruvchiga javob xati orqali yuboriladi. 20. Akademiya tinglovchisi quyidagi hollarda oʻqishdan chetlatilishi mumkin: oʻz xohishiga binoan; salomatligi tufayli (tibbiy komissiya maʼlumotnomasi asosida); belgilangan muddatda akademik qarzdorlikni bartaraf etmaganligi sababli; Akademiya ichki tartib-qoidalarini buzganligi uchun; bir semestr davomida darslarni uzrli sabablarsiz 74 (yetmish toʻrt) soatdan ortiq qoldirganligi sababli; oʻqish uchun belgilangan shartnomada koʻrsatilgan toʻlov oʻz vaqtida amalga oshirilmaganligi sababli (toʻlov-kontrakt boʻyicha tahsil olayotganlar uchun); tinglovchi sud tomonidan ozodlikdan mahrum etilganligi munosabati bilan; vafot etganligi sababli. 21. Harbiy xizmatni oʻtash, salomatligini tiklash, homiladorlik va tugʻish, shuningdek, bolalarni parvarish qilish taʼtillari davrida tinglovchiga akademik taʼtil berilishi mumkin. Akademik taʼtil kamida 1 (bir) oʻquv yiliga beriladi. 22. Tinglovchi Akademiyadan chetlatilganda unga shaxsiy hujjatlari, belgilangan shakldagi akademik maʼlumotnoma topshiriladi va ularning nusxasi shaxsiy yigʻma jildga tikib qoʻyiladi. 23. Tinglovchining oʻqishdan chetlatilgani toʻgʻrisidagi Akademiya rektorining buyrugʻidan koʻchirma buyurtmachi vazirlik yoki tashkilotga yuboriladi. 24. Tinglovchining oʻqishini koʻchirish yoki qayta tiklash jarayonida taqdim etilgan hujjatlarga oʻzgartirishlar kiritilgani yoxud hujjatlar oʻrnatilgan tartibda tasdiqlanmagani aniqlangan hollarda, Akademiya rektori mazkur hujjatlarni qoʻshimcha tekshirish yoki tegishli buyruq chiqarmaslik huquqiga ega. 25. Akademiyada oʻqishini koʻchirgan yoki qayta tiklagan tinglovchilarning shaxsiy yigʻma jildiga tegishli buyruqdan koʻchirma, ariza va akademik maʼlumotnoma tikib qoʻyiladi. 26. Akademiya maʼmuriyati har yili Oʻzbekiston Respublikasi Oliy va oʻrta maxsus taʼlim vazirligiga zarur miqdordagi akademik maʼlumotnoma blankalariga buyurtmalar beradi. Akademik maʼlumotnoma blanklarining qatʼiy hisobi yuritiladi. Akademik maʼlumotnoma blankalari Akademiyada belgilangan tartibda saqlanadi, roʻyxatga olinadi va beriladi. 27. Tinglovchilarning oʻqishini koʻchirish, oʻqishdan chetlatish va qayta tiklash toʻgʻrisidagi taqdim etilgan hujjatlarning toʻgʻri rasmiylashtirilishi Akademiya maʼmuriyatiga yuklanadi. 28. Akademiyada tinglovchilarning oʻqishini koʻchirish va tiklashiga asos boʻlgan barcha hujjatlar Akademiya arxivida 5 (besh) yil davomida saqlanishi lozim. 29. Tinglovchilarning oʻqishini koʻchirish, oʻqishdan chetlatish va qayta tiklash toʻgʻrisidagi qarorlardan norozi boʻlganlar belgilangan tartibda yuqori turuvchi vakolatli tashkilot yoki sudga murojaat qilish huquqiga ega. 30. Mazkur Nizom talablarini buzgan aybdor shaxslar qonun hujjatlariga muvofiq javob beradilar. 1. Vazirlar Mahkamasining “Oʻzbekiston Respublikasi Bank-moliya akademiyasining faoliyatini tashkil etish masalalari toʻgʻrisida” 1996-yil 17-maydagi 180-son qarorining 3-bandi ikkinchi xatboshisidagi “guvohnoma” soʻzi “diplom” soʻzi bilan almashtirilsin. 2. Vazirlar Mahkamasining 2017-yil 15-apreldagi 220-son qarori (Oʻzbekiston Respublikasi QT, 2017-y., 4-son, 47-modda) bilan tasdiqlangan Oʻzbekiston Respublikasi Bank-moliya akademiyasi ustavining 27-bandi quyidagi tahrirda bayon qilinsin: “27. Akademiya magistraturasiga, qayta tayyorlash va malaka oshirish kurslariga qabul qilish tartibi Oʻzbekiston Respublikasi Vazirlar Mahkamasi tomonidan belgilanadi”.